
  REPUBLIKA HRVATSKA 
TRGOVAČKI SUD U ZAGREBU
Zagreb, Amruševa 2/II					31-Stpn-264/13-56

R E P U B L I K A   H R V A T S K A 
R J E Š E N J E 
O 
ISPRAVKU

TRGOVAČKI SUD U ZAGREBU  po sucu tog suda Nadi Kraljić, postupajući
po  prijedlogu dužnika  ENIKON-PROJEKTIRANJE d.o.o. Kutina, Vladimira Preloga bb OIB: 34523943330 radi sklapanja predstečajne nagodbe dana 12. svibnja 2016. godine  

r i j e š i o   j  e 

	1. Ispravlja se rješenje o odobravanju sklapanje predstečajne nagodbe od 23. prosinca 2013. godine pod točkom 11. Vjerovnici SKUPINE C – DOBAVLJAČI –stavak 32 (17. strana) tako da ista da isto glasi: 
"- vjerovniku INTERSERVIS-PROMET društvo s ograničenom odgovornošću, za proizvodnju, servisne usluge, unutarnju i vanjsku trgovinu i zastupanje, Zagreb, Ulica Ksenije Kantoci 1, OIB: 38077166049 DUŽNIK se obvezuje isplatiti ostatak utvrđene tražbine u iznosu od 87.157,84 kn, na način da: prvu ratu u iznosu od 21.789,46 kn plati na dan 31.12.2014. godine, zatim, drugu ratu u iznosu od 21.789,46 kn plati na dan 31.12.2015. godine, zatim, treću ratu u iznosu od 21.789,46 kn plati na dan 31.12.2016. godine, te četvrtu ratu u iznosu od 21.789,46 kn plati na dan 31.12.2017. godine". 
2. U ostalom dijelu rješenje od 23. prosinca 2013. godine ostaje nepromijenjeno. 

Obrazloženje 

	Podneskom od 26. travnja 2016. godine vjerovnik INTERSERVIS-PROMET društvo s ograničenom odgovornošću, za proizvodnju, servisne usluge, unutarnju i vanjsku trgovinu i zastupanje, Zagreb, Ulica Ksenije Kantoci 1, OIB: 38077166049 predložio je ispravak rješenja o odobravanju predstečajne nagodbe od 23. prosinca 2013. godine na način da se u rješenju navede točan naziv vjerovnika umjesto INTERSERVIS-PROMET d.o.o. 
	Kako je uvidom u sudski registar utvrđeno da je točan naziv vjerovnika INTERSERVIS-PROMET društvo s ograničenom odgovornošću, za proizvodnju, servisne usluge, unutarnju i vanjsku trgovinu i zastupanje, Zagreb, Ulica Ksenije Kantoci 1, OIB: 38077166049, valjalo je donijeti rješenje kao u izreci. 

					U Zagrebu, 12. svibnja 2016. 
									S U D A C 
									Nada Kraljić,v.r.
								Za točnost otpravka-ovl.službenik
Vinka Mihalinčić
 

POUKA O PRAVNOM LIJEKU
Protiv ovog rješenja nezadovoljna stranka može uložiti žalbu Visokom Trgovačkom sudu RH u roku od 8 dana od dana primitka rješenja, a ulaže se putem ovog suda u 2 primjerka za sud i po 1 za svaku protivnu stranku

